Biskup Íslands segir að kirkjubruninn í Grímsey sé sorglegur. Yfirstjórn kirkjunnar muni styðja söfnuðinn eins og kostur sé, verði ákveðið að endurbyggja kirkjuna.
Hjörleifur Stefánsson arkitekt segir að sérhver friðuð kirkja á Íslandi sé einstök. Miðgarðakirkja hafi verið ein þeirra.
Agnes M. Sigurðardóttir biskup kveðst sorgmædd vegna brunans í Grímsey.
vegna þess að kirkjan er náttúrulega sameiningartákn eyjunnar. Þetta er gamalt hús og margar kynslóðir hafa átt þarna stundir bæði í gleði og sorg og sameinast bæði í gleðinni og sorginni og komið þarna saman þannig að þetta er gífurlegt áfall fyrir íbúana og sóknarbörnin þarna
þetta eru mikil menningarverðmæti sem að fara þarna á 20 mínútum eða svo
Hjörleifur Stefánsson arkitekt segir menningarmissinn mikinn við bruna Miðgarðakirkju. Kirkjan hafi verið elsta hús eyjarinnar. Hús frá þessum tíma og af þessum toga hafi bæði menningarlegt, táknrænt og tilfinningalegt gildi og sé í raun hluti af líminu í byggð eins Grímsey.
Allar þessar kirkjur sem við eigum þessar friðuðu kirkjur frá fyrri tíð. Hver um sig er einstök sko. Það eru engar tvær eins og að því leytinu til eru þær allar einstakar. Sá sem byggði þessa kirkju hét Árni Hallgrímsson frá Garðsá. Þetta er einstakt hús einfaldlega.
Biskup segir það í höndum safnaðarins í eynni að ákveða hvort Miðgarðakirkja verður endurbyggð eður ei.
Auðvitað er það þannig að við sem stýrum kirkjunni núna við munum bara styðja þau í þeirra ákvörðun varðandi það en mér finnst nú bara líklegt að sóknarbörnin vilji hafa kirkju í eyjunni og byggja upp kirkju aftur og þá munum við styðja þau í því eins og við getum.